Al-Furqan

Al-Furqān (arab. الفرقان‎), suomeksi "Ratkaisun suura", on Koraanin 25. suura ja käsittää yhteensä 77 jaetta. Suura luetaan "mekkalaisiin" jakeita 68-70 lukuun ottamatta ja saa Nöldeken luetteloinnissa järjestysluvukseen 66.Ernst 2011, s. 39 Se on saanut nimensä ensimmäisessä jakeessa olevasta sanasta "al-furqan". 

 Ensimmäisen jakeen tulkinta 
Jaakko Hämeen-Anttilan mukaan sana al-furqan on arvoituksellinen, mutta se on tavallisesti käännetty sanalla "ratkaisu", ja sen on katsottu tarkoittavan Koraania kokonaisuudessaan. Sana nadhir on yleensä käännetty "varoittajaksi", jonka on tulkittu olevan profeetta Muhammed. Suomalainen käännös vastaa tavallisia eurooppalaisia käännöksiä: Jumalaa siunataan siitä, että hän lähetti Koraanin Muhammedille.Siunattu olkoon Hän, joka lähetti Ratkaisun palvelijalleen, jotta tämä varoittaisi kaikkia ihmisiä. (25:1) C. Heger toteaa, että al-furqan tarkoittaa syyro-aramean kielellä "sovitusta" tai "pelastusta". Hän katsoo ilmaisun nadhir tarkoittavan votiivilahjaa tai uhria. Näin hän saa ensimmäiselle jakeelle käännöksen, joka muuttaa sen sisällön kristilliseksi:Siunattu olkoon Hän, joka lähetti alas palvelijalleen sovituksen/vapahduksen niin, että hänestä tulisi uhrilahja maailmoille. 

 Koraanin mahdollisesti kristillinen tausta 
Hegerin ehdotus suuran 25 kristillisyydestä ei ole uusi. Teorian siitä, että suuri osa Koraanista olisi todellisuudessa syyrialaiskristillisiä hartaustekstejä, esitti 1970-luvulla Günter Lüling. Sen jälkeen muun muassa Christoph Luxenberg on analysoinut Koraania tältä pohjalta. Tämän tutkimussuuntauksen mukaan islam ei syntynyt valmiina uskontona vaan koki pitkän kehitysvaiheen itäisen kristillisyyden yhtenä lahkona. Esimerkkejä mahdollisista muista kristillisen taustan omaavista Koraanin suurista ovat al-Qadr eli Voiman suura (97), al-Fil eli Norsun suura (105) ja al-Masad eli Niiniköyden suura (111).

 Katso myös 

 Luettelo Koraanin suurista

 Lähteet 





 Viitteet 

 Aiheesta muualla 
Suura 25

Luokka:Suurat